ΚΟΙΝΗ ΘΕΣΗ (ΕΚ) αριθ. 60/98 που καθορίστηκε από το Συμβούλιο στις 5 Οκτωβρίου 1998 για την έκδοση του κανονισμού (ΕΚ) αριθ. . . ./98 του Συμβουλίου, της . . ., για τη θέσπιση ειδικού πλαισίου συνδρομής για παραδοσιακούς προμηθευτές μπανανών ΑΚΕ (98/C 364/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Χ,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπεται στο άρθρο 189 Γ της συνθήκης (3),

Εκτιμώντας:

ότι η τέταρτη σύμβαση ΑΚΕ-ΕΚ προβλέπει ότι, όσον αφορά τις εξαγωγές των μπανανών στις αγορές, της Κοινότητας, κανένα κράτος ΑΚΕ δεν θα βρεθεί, όσον αφορά την πρόσβασή τους στις παραδοσιακές αγορές του και τα πλεονεκτήματά του στις αγορές αυτές, σε λιγότερο ευνοϊκή θέση απ' ό,τι στο παρελθόν ή στο παρόν 7

ότι η κοινή οργάνωση αγοράς στον τομέα της μπανάνας που θεσπίστηκε με τον κανονισμό (ΕΟΚ) αριθ. 404/93 (4), όρισε το πλαίσιο για τη συνέχιση, στην κοινοτική αγορά, των πλεονεκτημάτων που απήλαυαν κατά το παρελθόν οι παραδοσιακοί προμηθευτές ΑΚΕ 7

ότι, ιδίως, το καθεστώς των συναλλαγών με τις τρίτες χώρες που θεσπίστηκε από τον τίτλο IV του εν λόγω κανονισμού, καταρτίστηκε προκειμένου να επιτρέψει στις μπανάνες που παράγονται από τα κράτη ΑΚΕ, τα οποία είναι παραδοσιακοί προμηθευτές της Κοινότητας, να διατίθενται στην κοινοτική αγορά παρέχοντας επαρκές εισόδημα για τους παραγωγούς, σύμφωνα με την προαναφερθείσα κοινοτική δέσμευση 7

ότι αυτό το καθεστώς συναλλαγών τροποποιήθηκε από τον κανονισμό (ΕΚ) αριθ. 2362/98 7

ότι οι τροποποιήσεις αυτές μετέβαλαν ουσιαστικά τις συνθήκες της αγοράς για τους παραδοσιακούς προμηθευτές ΑΚΕ 7

ότι, ως εκ τούτου, θα χρειαστούν ιδιαίτερες προσπάθειες από τους παραδοσιακούς προμηθευτές ΑΚΕ προκειμένου να προσαρμοστούν στις νέες αυτές συνθήκες της αγοράς για να διατηρήσουν την παρουσία τους στην κοινοτική αγορά και για να καταστήσουν δυνατή τη συνέχιση της βιωσιμότητας των παραδοσιακών προμηθειών ΑΚΕ 7

ότι, ως εκ τούτου, θα πρέπει να χορηγηθεί τεχνική και χρηματοδοτική συνδρομή, εκτός εκείνης που προβλέπεται από την τέταρτη σύμβαση ΑΚΕ-ΕΚ, σε παραδοσιακούς προμηθευτές ΑΚΕ προκειμένου να προσαρμοστούν στις νέες συνθήκες της αγοράς, και ιδίως προκειμένου να βελτιώσουν την ανταγωνιστικότητα 7 ότι συγχρόνως θα πρέπει να ενθαρρυνθούν μέθοδοι παραγωγής και εμπορίας που σέβονται το περιβάλλον και πληρούν τα κοινωνικά πρότυπα 7

ότι, λόγω του ότι η βοήθεια αυτή θα πρέπει να συνδέεται με τις ειδικές προσπάθειες που απαιτούνται εξαιτίας των νέων συνθηκών της αγοράς, θα πρέπει να ορισθούν αντικειμενικά κριτήρια προκειμένου να καθοριστεί η έκταση της εν λόγω συνδρομής 7

ότι, προκειμένου να εξασφαλιστεί η καταλληλότητα της εν λόγω συνδρομής σε σχέση με τους επιδιωκόμενους στόχους, η συνδρομή αυτή πρέπει να είναι προσωρινή και να μειώνεται σταδιακά και ομαλά 7

ότι, προκειμένου να διευκολυνθεί η εφαρμογή των διατάξεων αυτών, θα πρέπει να θεσπιστεί διαδικασία για τη στενή συνεργασία μεταξύ των κρατών μελών και της Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Θεσπίζεται ειδικό πλαίσιο τεχνικής και χρηματοδοτικής συνδρομής προκειμένου να παρασχεθεί βοήθεια στους παραδοσιακούς προμηθευτές μπανανών ΑΚΕ για να προσαρμοστούν στις νέες συνθήκες της αγοράς μετά τις τροποποιήσεις που θεσπίστηκαν στην κοινή οργάνωση αγοράς στον τομέα της μπανάνας από τον κανονισμό (ΕΚ) αριθ. 2362/98.

2. Το ειδικό αυτό πλαίσιο τυγχάνει εφαρμογής για μία περίοδο που δεν υπερβαίνει τα δέκα έτη, αρχής γενομένης την 1η Ιανουαρίου 1999.

Άρθρο 2

Για τους σκοπούς του παρόντος κανονισμού, νοούνται ως:

- «παραδοσιακοί προμηθευτές ΑΚΕ»: οι χώρες ΑΚΕ που απαριθμούνται στο παράρτημα,

- «μπανάνες»: νωπές ή αποξηραμένες μπανάνες που καλύπτονται από τον κωδικό ΣΟ 0803 00 19, εκτός από τις μπανάνες του είδους των Αντιλλών.

Άρθρο 3

1. Οι παραδοσιακοί προμηθευτές ΑΚΕ είναι επιλέξιμοι για τεχνική και χρηματοδοτική συνδρομή.

2. Η τεχνική και χρηματοδοτική συνδρομή χορηγείται, κατόπιν αιτήματος των προμηθευτών ΑΚΕ, για να συμβάλει στην εφαρμογή προγραμμάτων που έχουν ως στόχο:

α) τη βελτίωση της ανταγωνιστικότητας στον τομέα της μπανάνας, ιδιαίτερα μέσω:

- της αύξησης της παραγωγικότητας, χωρίς να προκαλούνται ζημίες στο περιβάλλον,

- της βελτίωσης της ποιότητας, συμπεριλαμβανομένων των φυτοϋγειονομικών μέτρων,

- της προσαρμογής των μεθόδων παραγωγής, διανομής ή εμπορίας προκειμένου να υπάρξει συμμόρφωση προς τους ποιοτικούς κανόνες που προβλέπονται στο άρθρο 2 του κανονισμού (ΕΟΚ) αριθ. 404/93,

- της ίδρυσης οργανώσεων παραγωγών, οι οποίες έχουν ως στόχο τη βελτίωση της εμπορίας και της ανταγωνιστικότητας των προϊόντων τους και την ανάπτυξη συστημάτων πιστοποίησης μεθόδων παραγωγής που σέβονται το περιβάλλον, συμπεριλαμβανομένων των μπανανών «δικαίου εμπορίου»,

- της ανάπτυξης της στρατηγικής παραγωγής ή/και εμπορίας για την εκπλήρωση των απαιτήσεων της αγοράς υπό το φως της κοινής οργάνωσης αγοράς της Κοινότητας στον τομέα της μπανάνας,

- της παροχής βοήθειας στον τομέα της κατάρτισης, της γνώσης της αγοράς, της ανάπτυξης μεθόδων παραγωγής που σέβονται το περιβάλλον, συμπεριλαμβανομένων των μπανανών «δικαίου εμπορίου», της βελτίωσης της υποδομής διανομής και της βελτίωσης των εμπορικών και χρηματοδοτικών υπηρεσιών για τους παραγωγούς μπανάνας 7

β) την υποστήριξη της διαφοροποίησης σε περιπτώσεις που η βελτίωση της ανταγωνιστικότητας του τομέα της μπανάνας δεν είναι βιώσιμη.

Άρθρο 4

Η Επιτροπή αποφασίζει σχετικά με την επιλεξιμότητα των προγραμμάτων που αναφέρονται στο άρθρο 3 μετά από διαβούλευση με τους ενδιαφερόμενους παραδοσιακούς προμηθευτές ΑΚΕ, σύμφωνα με τις διαδικασίες που ορίζονται στο άρθρο 8. Λαμβάνονται ιδιαίτερα υπόψη οι ατομικές περιστάσεις εκάστου προμηθευτή ΑΚΕ, και ιδίως η ανάγκη ειδικών λύσεων για τη Σομαλία. Λαμβάνει επίσης υπόψη τη συμφωνία του σχεδιαζομένου προγράμματος προς τους γενικούς αναπτυξιακούς στόχους του ενδιαφερόμενου κράτους ΑΚΕ και τη συνοχή του με την περιφερειακή συνεργασία με άλλους παραγωγούς μπανάνας, ιδιαίτερα τους κοινοτικούς παραγωγούς.

Άρθρο 5

1. Η Επιτροπή είναι υπεύθυνη για την εκτίμηση, τη λήψη αποφάσεων και τη διαχείριση των ενεργειών που καλύπτονται από τον παρόντα κανονισμό, σύμφωνα με τις ισχύουσες δημοσιονομικές και άλλες διαδικασίες, κυρίως δε τις διαδικασίες που ορίζονται από το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων.

2. Οι αποφάσεις που αφορούν ενέργειες χρηματοδοτούμενες δυνάμει του παρόντος κανονισμού κόστους άνω των 2 εκατομμυρίων Ecu ή προσαρμογές τέτοιων ενεργειών οι οποίες συνεπάγονται αύξηση άνω του 20 % του αρχικώς συμφωνηθέντος ποσού, και προτάσεις για ουσιαστικές τροποποιήσεις που πρέπει να γίνουν συνεπεία δυσχερειών οι οποίες προέκυψαν κατά την εφαρμογή σχεδίων τα οποία έχουν ήδη αρχίσει, υιοθετούνται μέσω της διαδικασίας που ορίζεται στο άρθρο 6.

Όταν η αναφερόμενη στο πρώτο εδάφιο υπέρβαση είναι μεγαλύτερη από 4 εκατομμύρια Ecu αλλά μικρότερη από το 20 % της αρχικής δέσμευσης, η επιτροπή, όπως ορίζεται στο άρθρο 6, διατυπώνει τη γνώμη της με απλές και ταχείες διαδικασίες.

Η Επιτροπή ενημερώνει την επιτροπή εν συντομία για τις αποφάσεις χρηματοδότησης που προτίθεται να λάβει όσον αφορά σχέδια και προγράμματα αξίας κάτω των 2 εκατομμυρίων Ecu. Οι πληροφορίες αυτές παρέχονται τουλάχιστον μία εβδομάδα πριν από τη λήψη αποφάσεως.

3. Όλες οι συμφωνίες και συμβάσεις χρηματοδότησης που συνάπτονται δυνάμει του παρόντος κανονισμού, προβλέπουν τη διεξαγωγή από μέρους της Επιτροπής και του Ελεγκτικού Συνεδρίου επιτοπίων ελέγχων σύμφωνα με τους συνήθεις διακανονισμούς που θεσπίζει η Επιτροπή κατ' εφαρμογή των ισχύοντων κανόνων, και ιδίως εκείνων που ορίζονται στο δημοσιονομικό κανονισμό, που εφαρμόζεται στο γενικό προϋπολογισμό των Ευρωπαϊκών Κοινοτήτων.

4. Όταν οι ενέργειες επιφέρουν χρηματοδοτικές συμφωνίες μεταξύ της Κοινότητας και της δικαιούχου χώρας, οι συμφωνίες αυτές προβλέπουν ότι η καταβολή φόρων, δασμών ή άλλων επιβαρύνσεων δεν καλύπτεται από την Κοινότητα.

5. Η συμμετοχή σε προσκλήσεις υποβολής προσφορών και συμβάσεων είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών, της δικαιούχου χώρας και των κρατών ΑΚΕ. Η συμμετοχή μπορεί να επεκτείνεται προκειμένου να συμπεριλάβει άλλες αναπτυσσόμενες χώρες, σε δεόντως δικαιολογημένες περιπτώσεις, και προκειμένου να εξασφαλίσει την καλύτερη σχέση κόστους/αποτελεσματικότητας.

6. Οι προμήθειες προέρχονται από τα κράτη μέλη, ή τα κράτη ΑΚΕ. Σε δεόντως δικαιολογημένες εξαιρετικές περιπτώσεις, οι προμήθειες μπορεί να προέρχονται από άλλες αναπτυσσόμενες χώρες.

7. Δίδεται ιδιαίτερη προσοχή:

- στην επιδίωξη της καλύτερης σχέσης κόστους/αποτελεσματικότητας και της βιωσιμότητας των συνεπειών κατά το σχεδιασμό του προγράμματος,

- στο σαφή προσδιορισμό και έλεγχο των στόχων και των δεικτών επίτευξης όλων των σχεδίων.

8. Η συνδρομή που προβλέπεται δυνάμει του παρόντος κανονισμού συμπληρώνει και ενισχύει τη συνδρομή που προβλέπεται δυνάμει άλλων μέσων στον τομέα της συνεργασίας για την ανάπτυξη.

Άρθρο 6

1. Η Επιτροπή επικουρείται από τη γεωγραφικά καθορισμένη επιτροπή που είναι αρμόδια για την ανάπτυξη, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η Επιτροπή διατυπώνει τη γνώμη της επί του σχεδίου εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που ορίζεται στο άρθρο 148 παράραφος 2 της συνθήκης στην περίπτωση αποφάσεων τις οποίες καλείται να λάβει το Συμβούλιο κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται σύμφωνα με το εν λόγω άρθρο. Ο πρόεδρος δεν ψηφίζει.

3. α) Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

β) Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, αμελλητί, προς το Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο ενεργεί με ειδική πλειοψηφία.

Εάν, μετά την παρέλευση ενός μηνός από την ημερομηνία της υποβολής του θέματος, το Συμβούλιο δεν έχει ενεργήσει, τα προτεινόμενα μέτρα θεσπίζονται από την Επιτροπή.

Άρθρο 7

1. Στο πλαίσιο του συνολικού ποσού που διατίθεται για ένα συγκεκριμένο έτος, η Επιτροπή καθορίζει το μέγιστο ποσό που διατίθεται σε κάθε παραδοσιακό προμηθευτή ΑΚΕ για τη χρηματοδότηση των προγραμμάτων που αναφέρονται στο άρθρο 3 παράγραφος 2, βάσει του παρατηρηθέντος επιπέδου ανταγωνιστικότητας και λαμβάνοντας υπόψη τη σημασία της παραγωγής μπανάνας της σχετικής χώρας. Όταν εκτελούνται μόνον προγράμματα, όπως ορίζονται στο άρθρο 3 παράγραφος 2 στοιχείο β), η Επιτροπή χορηγεί ποσό συγκρίσιμο με το ποσό που παρέχεται σε άλλους παραδοσιακούς προμηθευτές.

2. Από το έτος 2004 και για κάθε έτος που ακολουθεί μετέπειτα, εφαρμόζεται μέγιστος συντελεστής μείωσης 15 % στο επίπεδο της συνδρομής που διατίθεται σε μεμονωμένους παραδοσιακούς προμηθευτές ΑΚΕ. Όταν εκτελούνται προγράμματα που ορίζονται στα πλαίσια του άρθρου 3 παράγραφος 2 στοιχείο α), αυτός ο συντελεστής μείωσης ελλατώνεται στην ίδια έκταση με την αύξηση της ανταγωνιστικότητας που παρατηρήθηκε σε σύγκριση με το προηγούμενο έτος.

3. Η Επιτροπή θεσπίζει λεπτομερείς κανόνες σύμφωνα με τη διαδικασία που ορίζεται στο άρθρο 8.

Άρθρο 8

1. Η Επιτροπή καθορίζει λεπτομερείς κανόνες για την εφαρμογή του παρόντος κανονισμού.

2. Η Επιτροπή συνεπικουρείται από επιτροπή που συνίσταται από τους αντιπροσώπους των κρατών μελών και της οποίας προεδρεύει αντιπρόσωπος της Επιτροπής.

3. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η Επιτροπή διατυπώνει τη γνώμη της επί του σχεδίου εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που ορίζεται στο άρθρο 148 παράγραφος 2 της συνθήκης στην περίπτωση αποφάσεων τις οποίες καλείται να λάβει το Συμβούλιο κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται σύμφωνα με το εν λόγω άρθρο. Ο πρόεδρος δεν ψηφίζει.

4. α) Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

β) Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, αμελλητί, προς το Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο ενεργεί με ειδική πλειοψηφία.

Εάν, μετά την παρέλευση ενός μηνός από την ημερομηνία της υποβολής της πρότασης, το Συμβούλιο δεν έχει ενεργήσει, τα προτεινόμενα μέτρα θεσπίζονται από την Επιτροπή.

Άρθρο 9

Έως τις 31 Δεκεμβρίου 2000, και εν συνεχεία κάθε δύο έτη, η Επιτροπή υποβάλλει έκθεση προς το Ευρωπαϊκό Κοινοβούλιο και το Συμβούλιο, η οποία εάν είναι σκόπιμο, συνοδεύεται από προτάσεις, για τη λειτουργία του παρόντος κανονισμού.

Άρθρο 10

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) ΕΕ C 108 της 7.4.1998, σ. 91.

(2) Δεν έχει ακόμη δημοσιευθεί στην Επίσημη Εφημερίδα.

(3) Γνώμη του Ευρωπαϊκού Κοινοβουλίου της 19ης Ιουνίου 1998 (ΕΕ C 210 της 6.7.1998, σ. 320), κοινή θέση του Συμβουλίου της 5ης Οκτωβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ L 47 της 25.2.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2362/98 (ΕΕ L 293 της 31.10.1998, σ. 32).

ΠΑΡΑΡΤΗΜΑ

Κατάλογος που προβλέπεται από το άρθρο 2 παράγραφος 1

ΠΑΡΑΔΟΣΙΑΚΟΙ ΠΡΟΜΗΘΕΥΤΕΣ ΜΠΑΝΑΝΩΝ ΑΚΕ

Μπελίζε

Καμερούν

Πράσινο Ακρωτήριο

Ακτή του Ελεφαντοστού

Δομίνικα

Γρενάδα

Τζαμάικα

Μαδαγασκάρη

Αγία Λουκία

Άγιος Βικέντιος και Γρεναδίνες

Σομαλία

Σουρινάμ

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 17 Φεβρουαρίου 1998, η Επιτροπή υπέβαλε πρόταση βασιζόμενη στο άρθρο 130 Χ της συνθήκης ΕΚ για τη θέσπιση ειδικού πλαισίου συνδρομής για παραδοσιακούς προμηθευτές μπανανών ΑΚΕ (1).

2. Το Ευρωπαϊκό Κοινοβούλιο έδωσε τη γνώμη του κατόπιν της πρώτης ανάγνωσης της πρότασης στις 19 Ιουνίου 1998 (2).

3. Στις 5 Οκτωβρίου 1998, το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης.

II. ΣΤΟΧΟΣ ΤΗΣ ΠΡΟΤΑΣΗΣ

Στόχος της πρότασης είναι η θέσπιση ειδικού πλαισίου συνδρομής για παραδοσιακούς προμηθευτές μπανανών ΑΚΕ.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση που καθόρισε το Συμβούλιο είναι ουσιαστικά η ίδια με την πρόταση της Επιτροπής. Εντούτοις, το Συμβούλιο τροποποίησε την πρόταση, ώστε να δοθεί ιδιαίτερη προσοχή στη διαφοροποίηση και στο δίκαιο εμπόριο.

Συμφωνήθηκε να είναι οι διαδικασίες λήψεως αποφάσεων σύμφωνες με τη διαδικασία III.α) της απόφασης «επιτροπολογία».

Λαμβάνοντας υπόψη τις τροπολογίες αριθ. 9, 10, 15, 29 που προτάθηκαν από το Κοινοβούλιο, το Συμβούλιο έδωσε ιδιαίτερη προσοχή στην ειδική περίπτωση της Σομαλίας, η οποία λόγω απουσίας κυβερνήσεως ή αναγνωρισμένης νόμιμης αρχής δεν είναι σε θέση επί του παρόντος να επωφεληθεί από όλες τις διατάξεις αυτού του κανονισμού. Συνεπώς, με τα άρθρα 2 και 4 δίδεται ιδιαίτερη προσοχή στην ανάγκη ειδικών λύσεων για τη Σομαλία, ώστε να μη ζημιωθούν οι σομαλοί παραγωγοί από την απουσία κυβερνήσεως.

Το Συμβούλιο δέχτηκε την τροπολογία αριθ. 7, η οποία περιλαμβάνει αναφορά σε κοινωνικά δεδομένα. Δέχτηκε, επίσης, τουλάχιστον εν μέρει, την τροπολογία αριθ. 27 (λαμβάνοντας υπόψη την ανταγωνιστική διαφορά) και την τροπολογία αριθ. 33 (έκθεση της Επιτροπής προς το Κοινοβούλιο και το Συμβούλιο για τη λειτουργία του κανονισμού).

Όσον αφορά τις τροπολογίες αριθ. 5, 6, 7, 18, 19, 22, 23, 25, 26 και 35 το Συμβούλιο σημείωσε ότι υπάρχει συμφωνία με τις αρχές που αντικατοπτρίζουν και δέχτηκε τις αρχές που τις διέπουν. Ωστόσο, το Συμβούλιο αποφάσισε να ακολουθήσει τη δική του διατύπωση την οποία θεωρεί επαρκή και πλέον συνεκτική με τον κανονισμό.

Το Συμβούλιο δεν μπορεί να δεχτεί τις τροπολογίες αριθ. 1, 2, 3, 8, 11, 20, 21 και 32 διότι κατά τη γνώμη του είναι περιττές ή επαναλαμβανόμενες.

Οι τροπολογίες αριθ. 12 και 13 του Κοινοβουλίου απερρίφθησαν διότι το Συμβούλιο διαφώνησε με τη δημιουργία ενός συστήματος εσόδων μέσω της δημιουργίας ειδικού ταμείου.

Η τροπολογία αριθ. 14 απερρίφθη διότι περιελάμβανε λανθασμένο κώδικα ΣΟ.

Όσον αφορά την τροπολογία αριθ. 16 του Κοινοβουλίου, το Συμβούλιο υπενθύμισε ότι η παρούσα πρόταση πρέπει να εξεταστεί σε σχέση με το πρωτόκολλο αριθ. 5 της σύμβασης της Λομέ, το οποίο αναφέρεται μόνον σε παραδοσιακούς προμηθευτές ΑΚΕ. Η πρόταση, συνεπώς, δεν αφορά μη παραδοσιακούς προμηθευτές. Επιπλέον, υπενθύμισε ότι η επέκταση μόνον στη Δομινικανή Δημοκρατία και στη Γκάνα, όπως προτείνεται από το Κοινοβούλιο, θα επιφέρει επίσης διάκριση κατά άλλων χωρών ΑΚΕ. Κατά συνέπεια, απερρίφθη η τροπολογία αριθ. 16.

Απερρίφθη η ιδέα της στήριξης του εισοδήματος μόνον των πλέον μειονεκτικών παραδοσιακών προμηθευτών ΑΚΕ, όπως προτείνεται με την τροπολογία αριθ. 17, λόγω των πιθανών διακρίσεων στα πλαίσια των διεθνών υποχρεώσεων.

Επιπλέον, το Συμβούλιο διαφώνησε με την τροπολογία αριθ. 24 και την ιδέα των πρόσθετων κεφαλαίων για επείγοντα μέτρα.

Η τροπολογία αριθ. 28 του Κοινοβουλίου και η ιδέα αυτής να διατεθούν κεφάλαια πρωτίστως υπέρ των μικρών ανεξάρτητων παραγωγών και, επομένως, να αποκλειστούν οι πολυεθνικές εταιρείες από τα οφέλη του παρόντος κανονισμού δεν έγινε αποδεκτή λόγω της πιθανής παραβίασης της αρχής της ισότιμης αντιμετώπισης.

Το Συμβούλιο διαφώνησε με την τροπολογία αριθ. 30. Δεν θεωρεί ότι υπάρχει ανάγκη για άμεση βοήθεια σε παραγωγούς ή οργανώσεις παραγωγών.

Τελικά, η τροπολογία αριθ. 31 απερρίφθη διότι θα έβλαπτε τις ετήσιες συζητήσεις της Κοινότητας για τον προϋπολογισμό.

(1) ΕΕ C 108 της 7.4.1998, σ. 91.

(2) ΕΕ C 210 της 6.7.1998, σ. 320.